|  |
| --- |
| OGRES NOVADA PAŠVALDĪBA**BIRZGALES MŪZIKAS SKOLA**Reģ.Nr.40900025340, Jaunatnes iela 2, Birzgale, Birzgales pagasts, Ogres novads, LV-5033Tālrunis: 65034187, e-pasts: birzgalesmuzikassk@inbox.lv |

 **APSTIPRINU**

Birzgales Mūzikas skolas

 Direktors…… /L.Paukšte/

 **IEKŠĒJIE NOTEIKUMI**

 Birzgales pagastā

2024.gada 10.jūlijā Nr. 1/2024

**IEKŠĒJĀS KĀRTĪBAS NOTEIKUMI**

 *Izdoti saskaņā ar Valsts pārvaldes iekārtas likuma*

*72.panta pirmās daļas 2.punktu,*

*Izglītības likuma 54. un 55.pantu, Ministru kabineta*

*2023.gada 22.augusta noteikumu Nr.474 ,,Kārtība,*

*kādā nodrošināma izglītojamo profilaktiskā veselības*

*aprūpe, pirmā palīdzība un drošība izglītības iestādēs*

 *un to organizētajos pasākumos”,*

*Birzgales Mūzikas skolas nolikuma 37.punktu.*

**I. Vispārīgie jautājumi**

1. Birzgales Mūzikas skolas (turpmāk – Skola) Iekšējie kārtības noteikumi (turpmāk – Noteikumi) nosaka izglītības procesa organizāciju, izglītojamo tiesības, pienākumus un atbildību, izglītojamo pamudinājumu un disciplinārsodu piemērošanu, kārtību, kādā izglītojamie tiek iepazīstināti ar Noteikumiem, izglītojamo uzvedības noteikumiem Skolā, tās teritorijā un organizētajos pasākumos, kā arī citus jautājumus, kas saistīti ar izglītojamo uzturēšanos un darbību Skolā.
2. Noteikumi nodrošina izglītojamo drošību.
3. Noteikumu ievērošana visiem izglītojamajiem ir obligāta.

**II. Izglītības procesa organizācija**

1. Skolas vadība organizē darbu atbilstoši spēkā esošajiem likumdošanas aktiem, kā arī šiem Noteikumiem un Skolas iekšējiem normatīvajiem aktiem.
2. Mācības skolā notiek no pl.9.30 līdz 20.30
3. Mācības notiek pēc nodarbību saraksta, atbilstoši Skolas izstrādātām un apstiprinātām mācību priekšmetu programmām.
4. Nodarbību garums ir 40 minūtes.
5. Mācību gada sākumu, beigas un brīvlaikus nosaka saskaņā ar Ministru kabineta noteikumiem.
6. Izglītojamā mācību sasniegumus vērtē 10 ballu sistēmā saskaņā ar Skolas reglamentu par izglītojamo zināšanu vērtēšanu, pārcelšanu nākamajā klasē un atskaitīšanu.
7. Par kavējumiem slimības vai citu attaisnojošu iemeslu dēļ izglītojamie informē pedagogu.
8. Izglītojamajiem ir dienasgrāmatas, kurās tiek ierakstītas atzīmes un veicamie darbi.
9. Semestra beigās izglītojamajiem izsniedz liecības.

**III. Izglītojamā pienākumi**

1. Atbilstoši savām spējām apgūt mūzikas izglītības programmas.
2. Pārstāvēt Skolu dažādos pasākumos, konkursos, skatēs, koncertos u.c.
3. Mācībām paredzēto laiku izmantot lietderīgi, ievērot disciplīnu un netraucēt citiem.
4. Savlaicīgi ierasties uz nodarbībām.
5. Starpbrīžos uzvesties disciplinēti, nesēdēt uz palodzēm, galdiem un netrokšņot.
6. Uz mācību koncertu, ieskaiti un citu pasākumu ierasties piemērotā apģērbā.
7. Skolas telpās un ārpus tām ievērot pieklājību pret visiem.
8. Saudzīgi izturēties pret Skolas inventāru (mūzikas instrumentiem, mēbelēm, notīm) to bojāšanas gadījumā Skolai nodarītos zaudējumus sedz pilnā apmērā vainīgais vai viņa vecāki.
9. Cienīt skolotāju un tehniskā personāla darbu un ievērot viņu prasības.
10. Stundu laikā izslēgt mobilo telefonu.
11. Neapdraudēt savu un citu drošību un veselību, neienest Skolā dzīvībai bīstamus priekšmetus.
12. Ievērot tīrību Skolā un Skolas teritorijā.
13. Par nepiederošu personu klātbūtni nekavējoties ziņot direktoram vai pedagogiem.

**IV. Izglītojamo tiesības**

1. Izglītības procesā brīvi izteikt un aizstāvēt savas domas un uzskatus.
2. Tikt nodrošinātam ar personas brīvību, goda un cieņas neaizskaramību.
3. Izglītības procesā izmantot Skolas telpas un mācību līdzekļus.
4. Piedalīties sabiedriskajā darbībā, pasākumu organizēšanā.
5. Saņemt pedagogu palīdzību mācību apguvē.
6. Domstarpību gadījumā lūgt palīdzību skolotājiem.

**V. Vecāku pienākumi un tiesības**

1. Par sava bērna neierašanos uz nodarbībām savlaicīgi ziņot skolotājiem
2. Regulāri izmantot dienasgrāmatu, lai iepazītos ar bērnam uzdoto un atzīmēm.
3. Regulāri saņemt no Skolas informāciju par bērna sekmēm un nodarbību apmeklējumu.
4. Skolas uzturēšanas līdzfinansējuma iemaksas nokārtojamas līdz katra mēneša 15. datumam.

**VI. Kārtība, kādā izglītojamie tiek iepazīstināti ar noteikumiem un drošības instrukcijām**

1. Pedagogi iepazīstina izglītojamos ar Noteikumiem ne vēlāk kā triju nedēļu laikā pēc katra mācību gada sākuma.
2. Pirms došanās Skolas organizētajās mācību ekskursijās un izbraukumos pedagogi iepazīstina izglītojamos ar attiecīgajiem drošības noteikumiem.
3. Izglītojamo iepazīstināšana ar citiem drošības noteikumiem nosaka Ministru kabineta noteikumi.

**VII. Grozījumi iekšējās kārtības noteikumos**

Grozījumus Noteikumos var ierosināt pedagoģiskā padome.

Grozījumus Noteikumos apstiprina Skolas direktors.

Iekšējie kārtības noteikumi aktualizēti 2024.gada 10. jūlijā

Birzgales Mūzikas skolas direktors Laimonis Paukšte